યુદ્ધ થોડોક જ સમય ચાલે પરંતુ તેની અસર વર્ષો સુધી રહે છે. અડધી સદી પહેલાં વિયેતનામ પર અમેરિકાએ આશરે દસ વર્ષ સુધી કરેલા સખત બોમ્બમારાની અસર હજુય વર્તાય છે. ખેડૂતો ખેતી કરી શકતા નથી, બાળકો મેદાનમાં રમી શકતાં નથી. ખેડૂત જમીન ખેડવા જાય અને બોમ્બ ફૂટે કે બાળકો કોઇ વસ્તુને બોલ સમજીને રમવા જાય તો અચાનક ધડાકો થાય તેવી ઘટના હજુય સતત બની રહી છે. ૨૦,૦૦૦ જેટલા લોકો આવી ઘટનામાં ઘવાયા છે કે મોતને ભેટ્યા છે. આ યુદ્ધનો ઇતિહાસ મૂડીવાદ અને સામ્યવાદની લડાઇનો છે. ૧૯૫૫થી ૧૯૭૫ સુધી ચાલેલા યુદ્ધમાં સાઉથ વિયેતનામની મદદથી યુએસએએ નોર્થ વિયેતનામ પર હુમલા કરેલા.